Letter from Thaos to Agathopus
Material: papyrus
Place: unbekannt
Categories: Brief (privat)
Taos an Agathopos
Bitte um Hilfe
Verdacht
Diebstahl
Gold
Ταῶς Ἀγαθώπου τῶι φιλτάτωι χαίρε[ιν]. 
γινώσκειν σ[ε] θέλω ὅτι μετεπέμψατο ἡμᾶς 
ἡ Τααρμίυσις, ἐμέ τε καὶ Σεΐαν καὶ Φαυστίωνα καὶ 
τὸν ἐριοπώλην καὶ τὴν γυναῖκα αὐτοῦ· ἐμὲ δʼ ἔλεγον 
κατʼ ἐξαίρετον ἐπελθεῖν αὐτῇ σύν σοι καὶ ὑπηρέτῃ 
εὐωχουμένῃ καὶ ὑφειρηκέναι ἡμᾶς χρυσία αὐτῆς· 
ὡς αὐτὴ λέγει.  καλῶς οὖν ποιήσεις τὴν φροντίδα 
μο[υ πο]ιήσας, ὡς καὶ τῶν ἄλλων ἐποίησας· οὐ διότι 
τὸ πρ[ᾶ]γμα ὑμέτερόν ἐστιν, ἀλλὰ καὶ ὅτι προσδοκῶ 
σοι ἵνα μή με σκύλῃς εἰς Ἀλεξανδρείαν.  ἐποίησα 
δὲ καὶ τὸν υἱόν σου γράψαι σοι περὶ ἐμοῦ, κα[ὶ] ὁμοίως 
πάλιν τὸν ἐριοπ[ώ]λην γράψαι σοι διὰ τῆς ἐπιστολῆς 
αὐτοῦ.  ἄσπασαι τὴν θυγατέρα σου Ἀρσοῦν καὶ Βη
σᾶν καὶ Ἡρακλᾶν καὶ τοὺς φιλοῦντά[ς] σε πάντας. 
ἀσπάζεταί σε Ἀπολλῶς ὁ υἱός μου καὶ τοὺς σοὺς 
πάντας.  λέγει δὲ Θερμούθιον ὅτι ἔλεγέν μοι Λυ
σανίας, φέρε χαλκὸν, ἵνα ἀπενέγκω αὐτῷ· οὐκ ἔδω
κεν δέ.  ἐὰν ἐθέλῃς με δῶναι, γράψον μοι, καὶ πέμ
ψω σοι διὰ τοῦ ἀδελφοῦ σου ὃ ἐὰν σὺ χρῄζῃς ἐὰν ἐ
ξέρχηται τῷ Φαμενώθ.  εὐθέως οὖν λαβὼν 
τὴν ἐπιστολὴν  ἡμεῖν, ἐμοὶ καὶ Θερ
μουθίῳ, ἐμοὶ μέν, ἵνα μάθω ἢν ποιηις μου τὴν 
φροντίδα, Θερμουθίῳ δέ, ἵνα οὗ ἐὰν χρῄζῃς 
μὴ ὑστερήσῃς.  ἀσπάζεταί σε καὶ τοὺς σοὺς 
πάντας.
ἀπόδος Ἀγαθώ[πῳ]  ἀπὸ Θερμουθίου.